चिउको शक्ति

Shrujana Shridhar

चिउलाई विद्यालय जान ढिला भएको थियो । उसले आफ्नो रातो बोतल भेटि रहेको थिएन ।

के यो उसको बोतल हो? कि रकेट हो?

चिउले कालोपाटी तिर हेरेर अचम्म मान्दै सोच्यो, “के ती माछाहरु समुन्द्रमा पौडि रहेका छन्?”

चिउले आफ्नो जुत्ताको हरियो दागलाई हेर्दै सोच्छ, “यो चिप्लो छ अनि जेली जस्तो देखिन्छ, के यो भ्यागुता हो?”

चिउ दौडेर घरमा जान्छ र अजीलाई भन्छ, “म संग जादुई शक्ति छ । म जे देख्छु अरुले देख्दैन ।”

अजीले टाउको हल्लाउँदै सोध्नुभयो, “के हामी आँखाको डाक्टरकोमा गएर तिम्रो जादुई शक्तिको बारेमा भन्ने हो की?”

डाक्टर निकिताले चिउलाई एउटा चार्ट देखाउनुभयो । “के ती कमिलाहरु पनामा लस्करै अघि बढ्दैछन् ?” चिउले सोध्यो ।

डाक्टर निकिताले चिउलाई चस्मा लगाउन सहयोग गर्नुहुन्छ । सबैभन्दा ठूलो कमिला E जस्तै हुन्छ।

चिउले सोध्यो, “के मेरो जादु हरायो, डाक्टर?” “आँखा चिम्ल र सपना देख । तिम्रो जादु फर्कन्छ,” डाक्टर निकिताले भन्नुभयो ।

“चिउ तिमीलाई कुन रंगको चस्मा मनपर्छ?” अजीले सोध्नुभयो । चिउले हाँस्दै भन्यो, “हरियो ”

चस्माको घटना चस्मा नलगाएको हुनाले चिउले राम्रोसंग हेर्न सकेको थिएन । तिमी उसलाई मद्दत गर्न सक्छौं ?

उक्त आकारहरुको नाम लेख ।

फुलमा कतिवटा गोलाकारहरु लुकेका छन् ?

यस तारामा कतिवटा त्रीकोणहरु देख्न सकिन्छ ?

झ्यालमा कतिवटा वर्गाकारहरु छन् ?

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Chiu's Power, author: Shrujana Shridhar. . illustrator: Shrujana Shridhar. Published by Pratham Books, https://storyweaver.org.in/stories/25395-chiu-s-power © Pratham Books. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Rojvin Pradhan, anju shrestha, and Prerana Lama